เราฝังเข็มมาได้2ปีแล้วมีเลือดออกกระปริบกระปรอยบางครั้งใส่ผ้าอนามัยก็ไม่ออก พอเราไม่ใส่มันก็ออกมาเปื้อนกางเกงในหมดเลยค่ะ ออกมาก็เป็นสีน้ำตาลไม่มีกลิ่น ไม่คัน ออกมานิดเดียว เราลองเอานิ้วล้วงช่องคลอดมันมีมูกๆสีน้ำตาลออกมาด้วยแล้วเปื้อนกางเกงในเหมือนจะเป็นประจำเดือนเลยค่ะ แต่เปื้อนไม่เยอะนี่ไม่ใช้ครั้งแรกนะคะเป็นแบบนี้ตลอดทุกเดือนเลยค่ะ อยากทราบว่ามันเป็นอะไรคะ ต้องถึงขั้นพบแพทย์รึเปล่า
สวัสดีค่ะ ผลข้างเคียงของยาฝังคุมกำเนิดนั้น ที่พบได้บ่อยคือมักทำให้มีเลือดออกแบบกะปริดกะปรอย หรืออาจทำให้มีให้มีเลือดออกปริมาณมาก หรือออกติดต่อกันนาน หรืออาจทำให้ประจำเดือนขาดหายไปก็ไดดังนั้น การที่มีเลือดออกกะปริดกะปรอยมาตลอด 2 ปี ตั้งแต่หลังฝังยาคุมกำเนิดดังกล่าว ถือเป็นผลข้างเคียงของยาฝังที่สามารถพบได้ แต่หากออกปริมาณไม่มาก และไม่ได้ออกแบบต่อเนื่องทุกวัน แต่มาๆ หายๆ ก็ไม่ได้ถือว่าอันตรายอะไรค่ะ แต่หากออกบ่อยๆ เช่น เกือนทุกวัน ก็อาจส่งผลทำให้เกิดภาวะโลหิตจางได้ ในกรณีนี้ ควรไปพบสูติ-นรีแพทย์ เพื่อพิจารณารับยาฮอร์โมนเสริมค่ะ หรือหากมีปวดท้องน้อยร่วมด้วย หรือมีตกขาวที่ผิดปกติ อาจเกิดจากสาเหตุอื่นๆ ก็ได้ เช่น มีมดลูกอักเสบ มีเนื้องอกมดลูก เป็นต้น ซึ่งก็ควรไปพบแพทย์เพื่อตรวจค่ะ